CELEX: C2004/094/68
Language: fi
Date: 2004-04-17 00:00:00
Title: Asia C-104/04: Euroopan yhteisöjen komission 1.3.2004 Ranskan tasavaltaa vastaan nostama kanne

17.4.2004   
            
            
               FI
            
            
               Euroopan unionin virallinen lehti
            
            
               C 94/30
            
         Euroopan yhteisöjen komission 1.3.2004 Ranskan tasavaltaa vastaan nostama kanne
   (Asia C-104/04)
   (2004/C 94/68)
   Euroopan yhteisöjen komissio on nostanut 1.3.2004 Euroopan yhteisöjen tuomioistuimessa kanteen Ranskan tasavaltaa vastaan. Kantajan asiamiehet ovat J.-F. Pasquier ja M. Shotter, prosessiosoite Luxemburgissa.
   Euroopan yhteisöjen komissio vaatii, että yhteisöjen tuomioistuin
   
               1.
            
            
               toteaa, että Ranskan tasavalta ei ole noudattanut Euroopan parlamentin ja neuvoston direktiivin 97/12/EY (1) 3 artiklan 2 kohdan ja 8 artiklan 1 kohdan ja sen liitteen mukaisia velvoitteitaan koska se ei ole antanut tämän direktiivin noudattamisen edellyttämiä lakeja, asetuksia ja hallinnollisia määräyksiä
            
         
               2.
            
            
               velvoittaa Ranskan tasavallan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Ranskan code des postes et télécommunicationsiin (posti- ja telelaki) tehdyillä muutoksilla ei ole poistettu sitä, että pakollinen tutkimus- ja kehitysmaksu ei ole direktiivin säännösten mukainen. Tässä laissa asetetaan niille palvelujen tarjoajille, joita asia koskee, velvollisuus osallistua televiestintäalan tutkimuksen ja kehityksen kustannuksiin Euroopan yhteisössä sellaisella summalla, jonka vuosittainen suuruus on vähintään 5 prosenttia niiden tekemistä sijoituksista. Tätä velvollisuutta ei kuitenkaan mainita niistä edellytyksistä laaditussa tyhjentävässä luettelossa, joita toimilupiin voidaan liittää, eikä se kuulu yhteenkään edellytysten luokkaan, jotka on toistettu direktiivin liitteessä.
   
      (1)  Telepalvelualan yleisten valtuutusten ja yksittäisten toimilupien yhteisistä puitteista 10 päivänä huhtikuuta 1997 annettu Euroopan parlamentin ja neuvoston direktiivi 97/13/EY (EYVL L 117, 7.5.1997, s. 15)